Temeljem Pravilnika o donacijama i sponzorstvima od 10.03.2021. godine Vir održavanje d.o.o. iz Vira, Put mula 16, OIB:37440789789 sa ciljem društveno odgovornog poslovanja raspisuje: 
JAVNI NATJEČAJ ZA DODJELU SPONZORSTVA 

U PODRUČJU SOCIJALNE SKRBI I ZDRAVSTVENE ZAŠTITE
1. CILJ NATJEČAJA

I.
Vir održavanje d.o.o. raspisuje natječaj za dodjelu financijskih sredstava (sponzorstava) udrugama civilnog društva sa sjedištem u Općini Vir u području socijalne skrbi i zdravstvene zaštite, ukoliko svojim djelovanjem doprinose potrebama građana u navedenom području prema načelima djelovanja za opće dobro.
2. PRAVO SUDJELOVANJA
II.

Pravo podnošenja prijava na ovaj Natječaj imaju:

· Udruge registrirane u Republici Hrvatskoj prema Zakonu o udrugama sa registriranim sjedištem u Općini Vir. 
Prijavitelji moraju ispunjavati sljedeće uvjete:
· Upis u Registar udruga RH.

· Uredno podmirene obveze plaćanja poreza i doprinosa te svih javnih davanja.

3. POTREBNA DOKUMENTACIJA
III.
Potrebna dokumentacija za prijavu: 

· Ispunjen prijavni obrazac;
· Rješenje o upisu u Registar udruga;

· Potvrda Porezne uprave o nepostojanju duga (ne starija od 30 dana).
4. SPONZORSKE PROTUČINIDBE 
IV.

Budući da je riječ o sponzorstvu (poslovnom odnosu), odabrane udruge pružiti će marketinšku i promotivnu protučinidbu (isticanje logotipa, postavljanje natpisnih ploča i banera medijskim i drugim istupima, isticanje zahvale na svojim službenim stranicama i slično), a što će se detaljnije definirati Ugovorom o sponzorstvu u slučaju odobravanja dodjele sponzorstva. 
5. KRITERIJI ZA ODABIR I OCJENJIVANJE TE MAKSIMALAN NOVČANI IZNOS KOJI SE MOŽE ODOBRITI PO POJEDINOJ PRIJAVI 
V.

Prikupljene prijave ocjenjivat će se prema sljedećim kriterijima:

· Definirani ciljevi i aktivnosti udruge, odnosno njihov doprinos na području socijalne skrbi i zdravstvene zaštite u Općini Vir.

· Broj izravnih sudionika obuhvaćenih aktivnostima udruge
· Vidljivost i marketinški potencijal projekta za promociju brenda.

· Dosadašnje iskustvo, kapaciteti i uspješnost udruge u provođenju sličnih aktivnosti.
VI.

Najviši mogući iznos koji Vir održavanje d.o.o. može odobriti s osnove ovog natječaja iznosi ukupno 7.000,00 EUR-a za sve prijave.
6. ROK I NAČIN PRIJAVE TE OBAVIJEST O REZULTATIMA
VII.
Rok za podnošenje prijava je: 15 dana.
Prijave se šalju isključivo elektroničkim putem na e-mail adresu: 

info@virodrzavanje.hr s naznakom "Prijava na natječaj za sponzorstvo u području socijalne skrbi i zdravstvene zaštite.".
VIII.


Rezultati natječaja bit će objavljeni na službenim stranicama tvrtke najkasnije u roku od 8 dana od završetka natječaja. 
Odabrani pravni subjekti biti će obaviješteni putem e-maila radi potpisivanja ugovora o sponzorstvu/donaciji.

Popratni dokument :

· Dokaz o pravnoj osobnosti (preslik): rješenje o upisu u registar udruga;
· Potvrda Porezne uprave o nepostojanju duga
· Prijavni obrazac - Naziv udruge, Ciljevi, Aktivnosti i Planirana promocija sponzora.

